என்னைக் கவர்ந்த விஷயங்கள். கோயிலுக்குக் கதவுகள் எதுவும் கிடையாது என்பதால் எப்போதும் இறைவனை தரிசிக்கலாம். கோயிலில் பூசாரியோ, குருக்களோ கிடையாது. நாமே இறைவனுக்கு அபிஷேகம் செய்து பூசை செய்யலாம். அதற்கானப் பொருட்களை நாம்தான் கொண்டு செல்ல வேண்டும். கொண்டு செல்ல முடியவில்லை என்றாலும், கோயிலின் கீழ் நுழைவு வாயிலில் படியேறும் முன் ஒரு சிறுகடை இருக்கிறது. அங்கு அகல்விளக்குகள், ஊதுபத்தி மற்றும் ஒரு சில பூசை சாமான்கள் பெற்றுக் கொள்ளலாம். விலை கொஞ்சம் கூடுதலாக இருக்கும். இருக்கத்தான் செய்யும். அத்தனை உயரத்திற்கு அவர் பொருட்களைக் கொண்டு செல்வதே பெரிய விஷயம். இங்கு பௌர்ணமி மற்றும் விசேஷ தினங்களில் அன்னதானமும் நடைபெறுகிறதாம். தினமும் இறைவனுக்கான மலர்களை ஒருவர் கீழிருந்து மேலே கோயிலுக்குக் கொண்டு செல்வதாகச் சொன்னார்கள். தினமும் கோயில் வரை ஏறி இறங்கி!!! அந்த பக்தர் வாழ்க! பல்லாண்டுகாலம்!